**Výzva na mentora/mentorku**

**„Konzultácie pre pool hodnotiteľov NA programov Erasmus+ a Európsky zbor solidarity“**

NIVAM – Národný inštitút vzdelávania a mládeže – hľadá **2 mentorov/mentorky na prípravu, realizáciu a vyhodnotenie aktivity „Konzultácie pre pool hodnotiteľov NA programov Erasmus+ a Európsky zbor solidarity“.**

**Ciele podpory sú:**

* Predstaviť programy, politiky a priority EÚ v oblasti mládeže
* Pochopiť základné princípy práce s mládežou na SR a neformálneho vzdelávania
* Porozumieť filozofii, cieľom a základným prvkom Programov a cieľom jednotlivých aktivít v rámci oboch programov Erasmus+ pre oblasť mládeže a športu a Európsky zbor solidarity
* Posilniť kritické a analytické myslenie hodnotiteľov
* Vedieť posúdiť kvalitu projektovej logiky v žiadosti
* Porozumieť kritériám v jednotlivých častiach posudkov a hodnotené aspekty rozpočtov projektov
* Prispieť k odstráneniu najčastejších nedostatkov v posudkoch
* Vytvoriť priestor pre individuálne aj tímové hodnotenie vybraných projektových žiadostí a podporiť zjednotenie v pohľade na predložené žiadosti
* Oboznámiť sa s procesmi, IT nástrojmi a formulármi posudkov

**Cieľová skupina:**

Členovia poolu hodnotiteľov (40 osôb).

Pracovným jazykom bude slovenčina.

**Profil mentora/mentorky:**

Kandidát/ka má mať:

* Znalosti filozofie, cieľov, horizontálnych tém a základných prvkov Programov EÚ Erasmus+ a Európsky zbor solidarity
* Skúsenosti v oblasti práce s mládežou na SR a neformálneho vzdelávania
* Znalosti strategických dokumentov týkajúcich sa mládeže na európskej a národnej úrovni
* Znalosti projektového manažmentu a projektovej logiky
* Skúsenosti vo vzdelávaní v téme analytického a kritického myslenia
* Skúsenosti s hodnotením projektov v rámci programu Erasmus+ alebo iných grantových schém EÚ na Slovensku a v rámci EÚ

**Požiadavky kladené na menotra/mentorku:**

* Účasť na osobných/online konzultačných stretnutiach
* Metodicky a obsahovo pripraviť, realizovať a vyhodnotiť konzultačné stretnutia s hodnotiteľmi za účelom poskytnutia podpory v rámci hodnotiaceho procesu
* Komunikácia s hodnotiteľmi a spätná väzba ku kvalite a rozsahu posudkov
* Vypracovať sumarizujúcu správu z konzultačných aktivít spolu s online dotazník pre hodnotiteľov
* Flexibilita a prispôsobenie sa potrebám hodnotiteľov

**Odmena pre mentora/mentorku:**

Hrubá mzda: 25 eur/hodina

**Vo svojich prihláškach prosím uveďte:**

* Opis predchádzajúcich relevantných skúseností v téme
* Opis motivácie mentora/mentorky v rámci konzultácií pre pool hodnotiteľov

**Termín na zaslanie prihlášok je do 14.9.2023. Prihlášky zasielajte na e-mail: zuzana.kopcanova@nivam.sk**